  Анжелика Тихонова корреспондент 2020-тӥ арын Шаркан ёросын сизьым фельдшер-акушер пунктъёс пукто. Ваньмаз ик объектъёсын лэсьтӥськон ужъёс юнматэм дырзылэсь беромыса мыно. Со сярысь «ВКонтакте» мерлыко вотэсысь бамаз ёрослэн тӧроез Василий Муклин ивортӥз. Тужгес но ӝегало Балтач (Нижние Кивары) но Шудӟавӧль (Кельдыш) гуртъёсын. Василий Муклинлэн верамезъя, объектъёсын котыр интызэ умоятон но металл каркассэ лэсьтон ужъёс быдэстымтэ на. Со сяна, эмъюрт пуктонъя ӵектосъёсын шонертэмъёсыз трос вал. Соосты тупатыны но уно дыр кошкиз. Нижние Кивары гуртын ФАП-лэн юртэз чагыр эстӥськон гумылэн интылэн утён зонаяз «пуктэмын» вал. Кельдыш гуртын – омыретӥ кошкись ВЛ-10 линиослэн охранной зонаязы. Нижний Казес гуртын лэсьтӥськон инты ултӥ герӟетъя волоконно-оптической линия ортче Василий Муклин, Шаркан ёрослэн тӧроезСолэн кылъёсызъя, ӵектосъёсын соосты мукет интые выжтон яке кабель канализацие пыртон лыдэ басьтэмын ӧвӧл, соин ик интывылэз умоятон ужъёсты дугдытӥзы. Со сяна, фельдшер-акушер пунктъёсты пуктон ужъёс лэсьтӥськон материалъёс дыраз вуттымтэен, подрядчикъёслэн асьсэлэн техниказы ӧвӧлтэмен беромо. Номыр шоры учкытэк, лэсьтӥськонэз йылпумъян дырез нокин уг вошты. Соин ик юнматэм дыре ужъёсты ӧз ке быдэстэ, контрактлэн куронъёсынызы Росси Федерацилэн катрадлыкеныз чаклам санкциос кутэмын луозы, озьы ик подрядчикъёсты тыршисьтэм поставщикъёслэн лыдметазы пыртозы Василий Муклин, Шаркан ёрослэн тӧроезТодэ вайытом, Балезино ёросын туэ тямыс фельдшер-акушер пунктъёс пуктозы. Нош оглом элькунын ар пумозь 88 ФАП-ёс лэсьтыны но быдэсак тупатъяны чаклало. Тегъёс: Тазалык Шаркан Удмуртия лэсьтськон  